RESOLUCIÓN do 12 de abril de 2004 pola que se convocan dous cursos básicos en materia estatística en colaboración co Instituto Galego de Estatística.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 22/04/2004

Ao abeiro do convenio de colaboración subscrito entre o Instituto Galego de Estatística e a Escola Galega de Administración Pública, que ten por obxecto o desenvolvemento de dous cursos, en cumprimento do programa estatístico anual da Comunidade Autónoma de Galicia para o ano 2004, aprobado polo Decreto 418/2003, do 20 de novembro, convócanse os cursos referidos no anexo I desta resolución, que se desenvolverán conforme as seguintes bases:
Primeira.-Solicitudes.
1. O persoal que desexe participar en calquera dos cursos programados deberá solicitalo coa pre
sentación da instancia que, como modelo oficial, se recolle no anexo II desta resolución.
2. As solicitudes irán dirixidas ao director da Escola Galega de Administración Pública (EGAP), e presentaranse no seu rexistro, rúa de Madrid 2-4, 15707 Santiago de Compostela, ou nas dependencias que se sinalan no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
3. O prazo de presentación de solicitudes rematará 15 días hábiles antes da data de comezo dos cursos.
Segunda.-Acceso as actividades.
Poderá participar o persoal que cumpra os requisitos exixidos no referido anexo I.
Terceira.-Certificados de asistencia.
É obrigatoria a asistencia a todas as sesións do curso. Toda ausencia deberá ser xustificada debidamente polo interesado. A falta de asistencia, aínda que sexa xustificada, de máis do 15% das horas lectivas programadas impedirá a expedición da certificación de asistencia e dará lugar á baixa no curso coa perda de todos os dereitos.
Cuarta.-Modificacións.
Os órganos convocantes resérvanse a facultade de interpretar e resolver as incidencias que puidesen xurdir no desenvolvemento dos cursos, así como de cancelalos se o escaso número de solicitudes ou outras causas sobrevidas imposibilitasen a súa realización. Estas circunstancias comunicaranse, de ser o caso, aos solicitantes.
Santiago de Compostela, 12 de abril de 2004.
Domingo Bello Janeiro
Director da Escola Galega de Administración Pública
ANEXO I
I) Curso teórico-práctico de estatística oficial.
1. Obxectivos.
Proporcionar coñecementos básicos en estatística pública, as súas fontes e ferramentas, de cara á correcta utilización dos instrumentos adecuados para a recollida de datos, o seu tratamento e posterior utilización na elaboración de informes.
2. Destinatarios.
Persoal de calquera administración da Comunidade Autónoma de Galicia.
3. Selección.
Preferentemente o persoal que no desempeño do seu posto realice actividades relacionadas co contido do curso.
En calquera caso, os criterios de selección suxeitaranse ás directrices sinaladas na Resolución do 11 de febreiro de 2004, pola que se fan públicos os criterios de participación nas actividades da EGAP (DOG nº 34, do 18 de febreiro).
A relación de seleccionados para participar no curso exporase nos taboleiros do IGE e da EGAP.
4. Desenvolvemento.
4.1. Duración: 30 horas.
4.2. Lugar: Instituto Galego de Estatística, complexo administrativo San Lázaro, rúa San Lázaro s/n, 15703 Santiago de Compostela.
4.3. Datas: 1, 7, 8, 9, 14, 15, 16, 21, 22 e 23 de xuño de 2004.
4.4. Horario: de 16.30 ás 19.30 horas.
4.5. Prazas: máximo de 20.
5. Contido.
O sistema estatístico público. Organización e normativa. Ferramentas informáticas. Estatística descritiva. Fases no desenvolvemento de operacións estatísticas. Fontes estatísticas. Presentación e utilidade da información estatística.
II) Curso práctico sobre fontes e ferramentas estatísticas básicas.
1. Obxectivos.
Proporcionar coñecementos básicos en estatística pública, as súas fontes e ferramentas, de cara á correcta utilización dos instrumentos adecuados para a recollida de datos, o seu tratamento e posterior utilización na elaboración de informes.
2. Destinatarios.
Persoal da Administración local da Comunidade Autónoma de Galicia.
3. Selección.
Preferentemente o persoal que no desempeño do seu posto realice actividades relacionadas co contido do curso.
En calquera caso, os criterios de selección suxeitaranse ás directrices sinaladas na Resolución do 11 de febreiro de 2004, pola que se fan públicos os criterios de participación nas actividades da EGAP (DOG nº 34, do 18 de febreiro).
A relación de seleccionados para participar no curso, expoñerase nos taboleiros do IGE e da EGAP.
4. Desenvolvemento.
4.1. Duración: 30 horas.
4.2. Lugar: Pontevedra na Delegación Provincial da Consellería da Presidencia, Relacións Institucionais e Administración Pública, rúa Benito Corbal, 47.
4.3. Datas: 31 de maio, 1, 2, 3, 11, 14, 15, 16, 17 e 18 de xuño de 2004.
4.4. Horario: de 16.30 ás 19.30 horas.
4.5. Prazas: máximo de 20.
5. Contido.
O sistema estatístico público. Organización e normativa. Ferramentas informáticas. Estatística descritiva. Representación gráfica de datos. A información estatística sobre Galicia na internet.